ร้านข้าวต้มโต้รุ่ง ย่านประชาราษฎร์บำเพ็ญ ร้านนี้มีชื่อว่า “แต๋ว สาขา 2” ค่ะ ซึ่งตั้งอยู่ที่ประชาราษฎร์บำเพ็ญซอย 18 ค่ะ หากขับรถมามีที่จอดรถสะดวกสบายค่ะ ส่วนบรรยากาศของร้านนี้เค้ามีที่นั่งรองรับลูกค้าค่อนข้างเยอะพอสมควร มีทั้งโซนด้านใน โซนด้านนอก แถมมีโซนคาราโอเกะอีกด้วยนะคะ เลือกนั่งกันได้หลากหลายเลยทีเดียวค่ะ สำหรับเมนูของที่นี่ มีเป็นพวกข้าวต้ม ข้าวสวย กับข้าว หรือจะเป็นพวกอาหารอีสาน ส้มตำ จิ้มจุ่ม ก็มีนะเออ แต่สำหรับเราเวลาดึกๆ แบบนี้ขอจัดเป็นข้าวสวยร้อนๆ พร้อมกับข้าวน่าจะเหมาะกว่าค่ะ เลยขอเป็น “ข้าวสวย 1 โถ” พร้อมกับ  “หมึกนึ่งมะนาว” รสชาติน้ำซุปเค้าเปรี้ยว แซ่บใช้ได้เลย ยิ่งตอนซดน้ำร้อนๆ นี่ชุ่มคอดีจริงๆ ค่ะ ส่วนเนื้อปลาหมึกเหนียวนุ่ม สดใช้ได้ รวมๆ ก็ถือว่าใช้ได้ค่ะ ราคากับข้าวที่นี่เริ่มต้นที่จานละ 80 บาท ก็ไม่ถูกมากเท่าไหร่ค่ะ หากใครผ่านมาแถวนี้ดึกๆ ก็แวะมาร้านนี้ได้นะ เค้าเปิดตั้งแต่ช่วงเย็น 5-6 เป็นต้นไป ถึงประมาณเกือบตี 5 จ้า